Aħbar tajba għal dawk li kienu qed jistennew it-tfal mill-Indja L-Aġenzija Tama ħabbret li dawk il-familji li kienu qegħdin jistennew lit-tfal mill-Indja fl-aħħar se jkunu awtorizzati jmorru biex jiġbruhom. L-aġenzija rringrazzjat lill-gvern u lill-Ministeru għall-Affarijiet Barranin, u l-Kummissjoni ta' Malta fl-Indja li baqgħu jaħdmu f'ħidma konġunta sabiex it-talba tagħhom setgħet issir realtà. Finalment huma rringrazzjaw lil dawk il-ġenituri li baqgħu paċenzjużi jistennew din il-ġurnata.